H NAF Accounting Tax Consulting ιδρύθηκε το 2011 και παρέχει λογιστικές, φορολογικές, συμβουλευτικές, εκπαιδευτικές υπηρεσίες καθώς και υπηρεσίες outsourcing μισθοδοσίας. Κάθε χρόνο παρουσιάζουμε αύξηση λειτουργίας αλλά και κύκλου εργασιών που κυμαίνεται από 20-50%. Πέραν της αύξησης της λειτουργίας μας, διευρύνεται ο αριθμός των κλάδων που δραστηριοποιούνται οι επιχειρήσεις που προσφέρουμε τις υπηρεσίες μας, πράγμα το οποίο σημαίνει ότι μας ενισχύεται και το expertise diversification. Η συνέπεια στην ποιότητα των υπηρεσιών μας, μας έδωσε την δυνατότητα να επιλεγούμε να προσφέρουμε τις υπηρεσίες μας σε Ελληνικές εταιρείες ηγέτιδες στους κλάδους τους αλλά και σε πολυεθνικές εταιρείες που διαθέτουν εγκατάσταση στην Ελλάδα. Ενδεικτικά αναφέρουμε Durostick ΑΕΒΕ, I – REPAIR SA, HEMMERSBACH GMBH, ARLAFOODS HELLAS AEBE, Όμιλος SOFTONE, Όμιλος RYANAIR μέσω της διαχείρισης των πληρωμάτων στην Ελλάδα, Όμιλος WAFFLE HOUSE και πολλές άλλες. Τρία θεμέλια στηρίζουν την πορεία μας τα οποία αποτελούν απόρροια της στρατηγικής μας τοποθέτησης και κατά συνέπεια της εταιρικής μας κουλτούρας: 1. **Η συνεχής εξέλιξη των υπηρεσιών μας**, όπου κύριος γνώμονας αποτελεί η πλήρης παραμετροποίηση πάνω στις ιδιαιτερότητες της εκάστοτε εταιρείας. Είναι αδιαπραγμάτευτη προϋπόθεση να παράγεται προστιθέμενη αξία για τον πελάτη από τις υπηρεσίες μας και γι’ αυτόν τον λόγο έχουμε υιοθετήσει την κουλτούρα «Always walk the extra mile». Δεν αρκούμαστε δηλαδή στην παροχή στείρας και τυποποιημένης υπηρεσίας καθώς αυτό θα μας εγκλώβιζε σε μία ατέρμονη μετριότητα. 2. **Η συνεχής εξέλιξη του ανθρώπινου δυναμικού μας.**  Εδώ έχουμε κατηγοριοποιήσει το HR General Policy μας σε δυο πολιτικές: α) την πολιτική «καλύτερα να εκπαιδευτεί ο εργαζόμενος και να αποχωρήσει, παρά να μην εκπαιδευτεί και να παραμείνει». Η εκπαίδευση του προσωπικού μας γίνεται σε τακτική βάση καθώς στον κλάδο που δραστηριοποιούμαστε υπάρχουν σημαντικές και συχνές αλλαγές, οπότε η διατήρηση υψηλής ποιότητας υπηρεσιών προϋποθέτει όλη η ομάδα να είναι up-to-date με τις εξελίξεις και β) την πολιτική «0% toxicity, 100% camaraderie». Η τοξικότητα στο περιβάλλον μας είναι αυστηρά μη αποδεκτή και προωθείται πάντα η κουλτούρα της συναδελφικότητας. **3. Η συνεχής επένδυση σε software και υλικοτεχνική υποδομή εσωτερικά και εξωτερικά.** Η NAF ACCOUNTING έχει το προνόμιο του “fast disaster recovery” καθώς όλες οι βάσεις δεδομένων βρίσκονται στο σύννεφο με αποτέλεσμα να υπάρχει εξαιρετική ασφάλεια και ευελιξία σε περίπτωση έκτακτης ανάγκης, ακόμα και σε περίπτωση μη δυνατότητας προσέγγισης του κτιρίου μας. Εσωτερικά, επενδύουμε σε αξιόπιστα λογιστικά προγράμματα και προγράμματα διαχείρισης μισθοδοσίας τα οποία αποτελούν τα βασικά εργαλεία δουλειάς μας. Την εσωτερική μας λειτουργία όμως την πλαισιώνουμε με software τα οποία μας βοηθούν να αυτοματοποιήσουμε τις διαδικασίες μας, όπως το crm σύστημα μας από την Αμερικάνικη εταιρεία Bitrix24 όπου μας οργανώνει και μας βοηθά στην επικοινωνία με τους πελάτες και έχει καταστήσει τις διαδικασίες μας πολύ πιο γρήγορες. Έχουμε καταφέρει να μειώσουμε τον χρόνο των «βαρετών tasks” κατά 60%. Η παροχή υψηλής ποιότητας υπηρεσιών απαιτεί να είμαστε ένας ζωντανός, ευέλικτος και ευπροσάρμοστος οργανισμός και αυτό το έχουμε υλοποιήσει σε έναν μεγάλο βαθμό πάνω στα 3 στρατηγικά μας θεμέλια. Ελπίζουμε ότι όλα τα παραπάνω πέραν ότι αποτέλεσαν την αφορμή για την υποβολή υποψηφιότητας, θα αποτελέσουν και οι λόγοι βράβευσης μας.